CELEX: 62018TN0116
Language: lt
Date: 2018-02-27 00:00:00
Title: Byla T-116/18: 2018 m. vasario 27 d. pareikštas ieškinys byloje Darmanin / EASO

30.4.2018   
            
            
               LT
            
            
               Europos Sąjungos oficialusis leidinys
            
            
               C 152/44
            
         2018 m. vasario 27 d. pareikštas ieškinys byloje Darmanin / EASO
   
   (Byla T-116/18)
   (2018/C 152/54)
   Proceso kalba: prancūzų
   
      Šalys
   
   
      Ieškovė: Joanna Darmanin (Slima, Malta), atstovaujama advokato N. De Montigny
   
      Atsakovas: Europos prieglobsčio paramos biuras
   
      Reikalavimai
   
   Ieškovė Bendrojo Teismo prašo:
   
               —
            
            
               panaikinti 2017 m. birželio 27 d. AHCC (vykdomojo direktoriaus) sprendimą, kuriuo ieškovė nuo 2017 m. liepos 15 d. atleista iš pareigų pasibaigus stažuotei,
            
         
               —
            
            
               prireikus, panaikinti 2018 m. sausio 29 d. aiškų sprendimą atmesti skundą,
            
         
               —
            
            
               priteisti iš atsakovo bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdama ieškinį ieškovė remiasi septyniais pagrindais.
   
               1.
            
            
               Pirmasis ieškinio pagrindas siejamas su Kitų tarnautojų įdarbinimo sąlygų (KTĮS) 14 straipsnio ir Europos prieglobsčio paramos biuro (EASO) stažuotojų darbui taikomų vidinių gairių pažeidimu.
            
         
               2.
            
            
               Antrasis ieškinio pagrindas siejamas su Europos Sąjungos pareigūnų tarnybos nuostatų (toliau – Tarnybos nuostatai) 43 straipsnio ir 2016 m. sausio 18 d. EASO valdybos sprendimo, kuriuo įgyvendinami Tarnybos nuostatų 43 ir 44 straipsniai dėl laikinųjų tarnautojų, pažeidimu.
            
         
               3.
            
            
               Trečiasis ieškinio pagrindas siejamas su 2012 m. liepos 4 d. EASO valdybos sprendimo Nr. 11, susijusio su vidutiniosios grandies personalu, pažeidimu.
            
         
               4.
            
            
               Ketvirtasis ieškinio pagrindas siejamas su gero administravimo ir teisinio saugumo principų pažeidimu.
            
         
               5.
            
            
               Penktasis subsidiariai pateiktas ieškinio pagrindas siejamas su neteisėtumu grindžiamu prieštaravimu dėl to, kad buvo pažeistas vienodo požiūrio principas ir teisė būti išklausytam.
            
         
               6.
            
            
               Šeštasis ieškinio pagrindas siejamas su teisės į teisėtą, teisingą ir numatomą vertinimo procedūrą pažeidimu.
            
         
               7.
            
            
               Septintasis ieškinio pagrindas siejamas su įrodinėjimo pareigą reglamentuojančių taisyklių nesilaikymu.